[image: image1.wmf]

ПРЕССЪОБЩЕНИЕ
15 септември 2011 г.

От 16 септември Българската народна банка е
домакин на изложба „Еврото“ на Европейската централна банка 

На 16 септевмри 2011 г. Хосе Мануел Гонсалес-Парамо, член на изпълнителния съвет на ЕЦБ, и Иван Искров, управител на БНБ, ще открият изложба „Еврото” в Българската народна банка.
Изложба „Еврото“ се организира за първи път в България от Европейската централна банка и Българската народна банка. Тя може да бъде посетена в паричния салон на БНБ в периода от 16 септември до 20 ноември 2011 г. през работните дни от 9.00 до 16.00 ч. и през почивните дни от 10.00 до 17.00 ч. (с изключение на празничните дни по случай Деня на независимостта), входът е свободен. 
Целта на изложбата е да представи по атрактивен начин историята, дизайна и защитните елементи на единната европейска валута. 

На официалното откриване ще присъстват и членовете на Управителния съвет на БНБ.

